b'\n_START_ARTICLE_\nDesmuntant Harry\n_START_SECTION_\nArgument\n_START_PARAGRAPH_\nHarry Block (el cognom \xc3\xa9s pel "writer\'s block", bloqueig d\'escriptor. Potser es tracti tamb\xc3\xa9 d\'una refer\xc3\xa8ncia a Antonius Block, protagonista d\'El set\xc3\xa8 segell, d\'Ingmar Bergman.) acaba de treure una novel\xc2\xb7la en la qual esbomba tots els detalls de la seva vida privada. Rebutjat pels seus partidaris arran de les indiscrecions que hi fa, no hi ha ning\xc3\xba que l\'acompanyi a rebre un premi que li donar\xc3\xa0 la Universitat on va estudiar. Aleshores segresta el seu fill (davant la negativa de la mare, la seva exmuller, perqu\xc3\xa8 l\'acompanyi), paga una prostituta i fa el viatge amb ella i un amic. Durant el viatge, molts dels seus personatges de ficci\xc3\xb3 s\'encarnaran, confonent-se amb la realitat.\n_START_SECTION_\nComentari\n_START_PARAGRAPH_\nEs tracta d\'una com\xc3\xa8dia negra, on es troben alguns dels temes preferits de Woody Allen: els costums amorosos i sexuals, la solitud, l\'absurd, la relaci\xc3\xb3 entre l\'escriptor i la seva obra, la frontera borrosa entre la realitat i l\'on\xc3\xadric._NEWLINE_El t\xc3\xadtol original Deconstructing Harry, es refereix a la noci\xc3\xb3 filos\xc3\xb2fica de desconstrucci\xc3\xb3.'